stanford-oval/wikipedia huggingface dataset:
Viva Elvis
Bonuskappale

Eri maiden painoksissa kappaleessa "Love Me Tender" oli mukana paikallinen laulaja.
Suomi – Anna Puu
Alankomaat – Lisa Lois
Ranska – Amel Bent
Espanja – Russian Red
Yhdysvallat – Thalía
Australia – Jessica Mauboy
Belgia – Dani Klein
Kanada – Marie-Mai
Portugali – Aurea
Japani – Miho Fukuhara
Arvostelut

Allmusic:
Aiheesta muualla

Discogs
Abdulai Silá

Abdulai Silá (s. 1958 Catió) on guineabissaulainen kirjailija.
Silá sai sähkötekniikasta maisterin arvon Technische Universität Dresdenistä. Hän on työskennellyt tietotekniikan parissa ja ollut esimerkiksi mukana perustamassa maansa ensimmäistä Internet-palveluntarjoajaa (Eguitel Communications). Silá on toiminut Guinea-Bissaun kirjailijajärjestöjen puheenjohtajana. Hän on saanut useita palkintoja ja tunnustuksia, kuten Ordre des Arts et des Lettres'n ritarin arvon Ranskan hallitukselta vuonna 2013.
Silán kirjalliseen tuotantoon kuuluu romaaneja, novelleja ja näytelmiä. Hän on julkaissut myös lukuisia tieteellisiä artikkeleita.
Visual Studio Code

| Visual Studio Code |
| --- | --- |

 Visual Studio Code 0.10.1 Windows 7 -alustalla.
Kehittäjä:  Microsoft
Kehityshistoria
Ensijulkaisu:  29. huhtikuuta 2015
Vakaa versio:  1.94.2 / 9. lokakuuta 2024
Kehitystilanne:  aktiivinen
Tiedot
Ohjelmistotyyppi:  tekstieditori
Käyttökielet:  englanti; laajennuksin bulgaria, espanja, italia, japani, kiina (yksinkertaistettu ja perinteinen), korea, portugali (Brasilia), puola, ranska, saksa, tšekki, turkki, unkari, venäjä
Alusta:   Windows (vähintään 7)  macOS (vähintään 10.11)  Linux (Debian, Ubuntu, Red Hat, Fedora, SUSE) 
Ohjelmointikielet:  TypeScript, JavaScript, CSS ym. 
Lisenssi:   Lähdekoodi: MIT  Microsoftin binäärit: freeware 
Aiheesta muualla
Verkkosivusto
Versiohallinta
Visual Studio Code (eli VS Code) on avoimen lähdekoodin monialustainen, ohjelmoijille tarkoitettu tekstieditori. Se on saatavilla Linuxille, MacOS:lle ja Windowsille. Ohjelmassa on tuki virheenkorjaukselle, Git-versionhallinnalle, syntaksin korostukselle, automaattiselle koodin täydennykselle (engl. code completion), katkelmille (snippets) ja refaktoroinille. Visual Studio Code on laajalti mukautettavissa käyttäjän tarpeiden mukaan. Lisäksi siihen voi asentaa tai tehdä itse laajennuksia. Laajennukset voivat esimerkiksi olla teemoja tai tukea uutta ohjelmointikieltä.
Se on äänestetty kaikista suosituimmaksi kehitysalustaksi vuonna 2023 Stack Overflown kyselyssä kehittäjille (Developer Survey). Vastaajia oli yhteensä 86544, joista 73,71 % ilmoitti käyttävänsä Visual Studio Codea. Se on erityisen suosittu koodauksen opetteluun (78,39 %), kuin myös ammattikäyttöön (74,09 %), sekä muuhun koodaamiseen (70,8 %).
Microsoft ilmoitti Visual Studio Coden julkaisusta ensimmäisen kerran 29.4.2015 vuoden 2015 Build konferenssissa. Pian ilmoituksen jälkeen julkaistiin esikatseluversio.  Ohjelman lähdekoodi julkaistiin 18.11.2015 avoimen MIT-lisenssin alla GitHubissa. Ohjelma julkaistiin 14.4.2016 kun se hyväksyttiin beta-testausvaiheesta. Suurin osa lähdekoodista on julkaistu avoimena, ja Microsoft on julkaissut Visual Studio Coden ilmaisohjelmana.
Visual Studio Code perustuu Electron-ohjelmistokehykseen, jota käytetään Node.js-ohjelmien suoritusympäristönä työpöydällä.
Tuetut ohjelmointikielet

Ilman laajennuksia Visual Studio Code tukee seuraavia ohjelmointi-, merkintä- ja määrityskieliä:
ABAP
.BAT
Bash
BibTeX
C
C++
C#
Clojure
CoffeeScript
CSS
Diff
Dockerfile
F#
Git
Go
Groovy
Handlebars
HTML
INI
Java
JavaScript (myös React)
JSON (myös kommentit)
LaTeX
Less
Lua
Makefile
Markdown
Objective-C
Objective-C++
Perl
PHP
PowerShell
Pug
Python
R
Razor (ASP.NET)
Ruby
Rust
SCSS
ShaderLab
SQL
Swift
TypeScript (myös React)
TeX
Visual Basic
XML
XSL
YAML
Toiminnot

Visual Studio Code on lähdekoodieditori jota voidaan käyttää yllä mainituiden ohjelmointikielien kanssa. Se perustuu Electron-kehykseen jota käytetään kehittämään Node.js-verkkosovelluksia jotka toimivat Blink-selainmoottorilla. Visual Studio Code käyttää samaa editorikomponenttia Azure DevOpsin kanssa.
Visual Studio Code sisältää perustuen yleisimmille ohjelmointikielille. Tämä sisällyttää esim. syntaksien korostamisen, sulkeiden vastaavuuden, ja koodin laskostuksen.
Projektijärjestelmän sijaan Visual Studio Code sallii käyttäjän avata yhden taio useamman hakemiston jotka voidaan tallentaa työtilaan myöhempää käyttöä varten. Tämän ansioista se toimii kieliagnostisena koodieditorina mille tahansa kielelle. Se tukee lukuisia ohjelmointikieliä ja niiden ominaisuuksia, jotka vaihtelevat kielten mukaan. Kaikki tiedostot ja kansiot joita ei haluta voidaan sulkea pois projektipuusta asetuksista. Lukuisia Visual Studio Coden ominaisuuksia ei löydä valikkojen tai käyttöliittymän kautta vaan niitä täytyy käyttää komentopaletin kautta.
Visual Studio Codea voidaan laajentaa eri laajennuksilla. Nämä voivat olla esimerkiksi lisäyksiä editoriin tai kielitukea. Yksi huomattava ominaisuus on luoda laajennuksia jotka lisäävät tukea uusille kielille, debuggereille ja suorittaa staattista koodianalyysiä Language Server Protocol-protokollan avulla.
Visual Studio Code sisältää useita FTP-laajennuksia, joiden avulla ohjelmistoa voi käyttää ilmaisena verkkokehitysvaihtoehtona. Tällöin koodin voi synkronoida editorin ja palvelimen välillä ilman ylimääräisiä ohjelmistoja.
Laajennokset

Visual Studio Codeen saa asennettua monia laajennoksia , joilla saa haluamansa ohjelmointikielen ja ominaisuuksien tuen. Erityisen hyödyllisiä ovat testaukseen liittyvät lisäosat esim. selainohjelmien koodaukseen LiveServer ja erilaiset XUnit-perheen yksikkötestaustyökalut.
Laajennokset > Junit yksikkötestit Java-projektissa

Lisäosa Test Runner for Java mahdollistaa JUnit testien ajamisen VSCodessa. Oletuksena uuteen Java-projektiin muodostuu AppTest.java kansioon demo\src\test\java\com. Jos käytössä on Maven, niin testi ajetaan vasemman alalaidan valikosta MAVEN, Lifecycle, test, (play-nappi).Terminaaliin tulee tiedot testien ajosta. Vihreällä tekstillä indikoidaan ajetut, kaatuneet, virheelliset ja ohitetut testit. Lisää tietoa yksikkötestien tekemisestä.
Käyttäjädata

Ohjelma kerää taustalla käyttödataa. Visual Studio Coden kotisivujen mukaan tietoja käytetään ohjelman kehittämiseen ja bugien korjaamiseen, mm. jos ohjelma käynnistyy hitaasti, ja mitä uusia ominaisuuksia täytyisi suosia kehityksessä. Kolmen tyylisiä raportteja lähetetään taustalla: kaatumisilmoituksia, virheilmoituksia, ja tilastotietoa käytetyistä ominaisuuksista. Ominaisuuden saa asetettua pois päältä.
Abdul Wahid Aziz

| Mitalit> Maa:   Irak.Miesten painonnosto. Olympialaiset  | Mitalit> Maa:   Irak.Miesten painonnosto. Olympialaiset  | Mitalit> Maa:   Irak.Miesten painonnosto. Olympialaiset  | Maa:   Irak> Miesten painonnosto. |
| --- | --- | --- | --- |
|  Pronssia | Rooma 1960 | 67,5 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Varsova 1959 | 67,5 kg |  |
Abdul Wahid Aziz (1931–1982) oli irakilainen painonnostaja ja olympiamitalisti. Hän voitti pronssia Rooman olympialaisissa 1960 alle 67,5-kiloisten sarjassa yhteistuloksella 380 kg. Hän oli samassa painoluokassa kolmas myös MM-kilpailuissa 1959 tuloksella 362,5 kg. Aziz on toistaiseksi Irakin ainoa olympiamitalisti.
Aarne Salokangas

Aarne Vilhelm Salokangas, vuoteen 1903 Sallgén  (11. heinäkuuta 1885 Kankaanpää – 13. lokakuuta 1974) oli suomalainen maanviljelysneuvos, opettaja, koulunjohtaja ja tietokirjailija.
Henkilöhistoria

Salokankaan vanhemmat olivat  kanttori Frans Henrik Sallgén ja Ida Grundsten ja puoliso vuodesta 1914 Anna Aina Koura. Salokangas tuli ylioppilaaksi Porin lyseosta 1906 ja valmistui agronomiksi 1910. Hän  toimi opettajana Kankaanpään kansanopistossa 1910–1911, Keski-Suomen Opistossa 1911–1913, maatalouskouluissa Lahden seudulla ja Isonkyrön Orismalassa 1913–1917 ja Ilmajoella karjanhoitokoulun johtajana 1917–1918. Suomen sianjalostusyhdistyksen sihteeri eli toiminnanjohtaja Salokangas oli 1918–1945.  Hän toimi myös maanviljelijänä Lempäälässä 1919–1922 ja Kangasalla 1922–1952. Maanviljelysneuvoksen arvonimen hän sai 1942.
Julkaisuja

Sikakannan säilyttämisestä ja hätärehujen käyttämisestä, 1918
Keittiöjätteiden koonnin ja käytön järjestäminen kaupunkikunnissa, 1919
Huomioita sianhoidon edistämistoimenpiteistä Ruotsissa, Tanskassa ja Saksassa, 1922
Pienviljelijän sianhoito, 1922
Laalahden siansiitoskeskus, 1935
Sianhoidon ohjekirja, 1937
Abdulellah al-Malki

Abdulellah al-Malki (s. 11. lokakuuta 1994) on saudiarabialainen jalkapalloilija, pelipaikaltaan keskikenttäpelaaja. Hän on edustanut kotimaansa pääsarjassa al-Wehdaa, vuosina 2019–2022 al-Ittihadia ja tammikuusta 2022 alkaen al-Hilalia.
Saudi-Arabian maajoukkueessa al-Malki pelasi ensimmäisen kerran vuonna 2019. Hän on ennen vuoden 2022 MM-kilpailuja pelannut 27 maaottelua. MM-kilpailuissa 2022 hän pelasi täydet minuutit ensimmäisessä alkulohko-ottelussa, jossa Saudi-Arabia voitti turnauksen ennakkosuosikeihin kuuluneen Argentiinan maalein 2–1.
Abstract Window Toolkit

AWT-esimerkki joka käyttää Windowsin käyttäliittymäkomponentteja
Abstract Window Toolkit (AWT) on Java 1.0:ssa vuonna 1995 julkaistu piirto- ja graafisen käyttöliittymän toteuttava kirjasto.
AWT käyttää isäntäkäyttöjärjestelmän käyttöliittymäkomponentteja. Näin ohjelma sulautuu paremmin muiden ohjelmien joukkoon. Toisaalta ongelmana on se, että ohjelma näyttää joka käyttöjärjestelmässä erilaiselta.
J2SE 1.2:ssa AWT:n korvasi Swing, jonka piirtää käyttöliittymän Java-koodilla kirjoitetuilla omilla käyttöliittymäkomponenteilla.
Abdusalam Gadisov

| Mitalit | Mitalit | Mitalit |  |
| --- | --- | --- | --- |
|  Abdusalam Gadisov (toinen vasemmalta) Euroopan kisoissa 2015. |  Abdusalam Gadisov (toinen vasemmalta) Euroopan kisoissa 2015. |  Abdusalam Gadisov (toinen vasemmalta) Euroopan kisoissa 2015. |  |
Maa:   Venäjä
Miesten vapaapaini
| MM-kilpailut  | MM-kilpailut  | MM-kilpailut  |  |
|  Kultaa | Taškent 2014 | 97 kg |  |
|  Hopeaa | Las Vegas 2015 | 97 kg |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 | 97 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Belgrad 2012 | 96 kg |  |
|  Kultaa | Vantaa 2014 | 97 kg |  |
Abdusalam Mamathanovitš Gadisov  (ven. Абдусалам Маматханович Гадисов, s. 26. maaliskuuta 1989 Mahatškala, Dagestan) on venäläinen vapaapainija. Hän edustaa TsSKA Moskovaa ja häntä ovat valmentaneet Ali Alijev ja Sagid Murtazalijev..
Gadisov voitti sarjan 97 kg maailmanmestaruuden Taškentissa 2014 kukistettuaan loppuottelussa azerbaidžanilaisen Xetaq Qazyumovin. Las Vegasin MM-kilpailuissa 2015 hän sai hopeaa hävittyyän finaalissa yhdysvaltalaiselle Kyle Snyderille. Herningin MM-kilpailuissa 2009 hän oli 84 kg:n painoluokassa viides. Hän voitti Euroopan-mestaruuden 96-kiloisissa Belgradissa 2012 ja 97-kiloisissa Vantaalla 2014. Hän sai Bakun Euroopan kisoissa 2015 pronssia 97 kg:n sarjassa. Lontoon olympialaisissa 2012 hän oli 96-kiloisissa yhdeksäs.
Gadisov voitti Kazanin universiadeissa 2013 kultaa 96 kg:n painoluokassa. Hän voitti junioreiden maailmanmestaruuden 84-kiloisissa 2008.
Abdul Sattar Edhi

Abdul Sattar Edhi vuonna 2009.
Abdul Sattar Edhi عبدالستار ایدھی (urduksi) (28. helmikuuta 1928 Gujarat, Brittiläinen Intia – 8. heinäkuuta 2016) oli pakistanilainen filantrooppi, askeetti ja ihmisystävä. Hän perusti säätiön Edhi Foundation, joka ylläpiti sairaaloita, kodittomien asuntoloita, psykiatrisia kuntoutuskeskuksia ja orpokoteja ympäri Pakistania.
Edhi muutti synnyinseudulta Karachiin, missä hän perusti ilmaisen terveysvastaanoton Karachin vähävaraisille. Edhin hyväntekeväisyys laajeni 1957, kun aasialainen influenssa pyyhkäisi yli Karachin. Lahjoitusten avulla hän osti ensimmäisen sairasauton samana vuonna. Hän laajensi myöhemmin hyväntekeväisyysverkostoa vaimonsa Bilquis Edhin avulla.
Koko hänen elinaikansa Edhi Foundation laajeni täysin yksityisten lahjoitusten ansiosta. Laajenemiseen kuului 1 800 pientä ambulanssia. Kuollessaan Edhi oli virallisesti lähes 20 000 lapsen vanhempi tai huoltaja. Häntä on sanottu armeliaisuuden enkeliksi, ja hänet on nimetty Pakistan arvostetuimmaksi ja legendaarisimmaksi hahmoksi. Vuonna 2013 The Huffington Postin mukaan hän olisi ollut "maailman merkittävin elävä ihmisystävä".
Edhin toimintatapa oli delegoiva, ja papit ja poliitikot suhtautuivat häneen usein arvostelevasti. Edhi puhui voimakkaasti uskonnollisen suvaitsevaisuuden puolesta Pakistanissa ja tuki Katrina-hurrikaanin ja Etiopian vuosien 1983–1985 nälänhädän uhreija. Edhi on nimetty useita kertoja Nobelin rauhanpalkinnon ehdokkaaksi.
Käännös suomeksi
Afrique sur Seine

| Afrique sur Seine |
| --- | --- |

Ohjaaja:   Mamadou Sarr  Paulin Soumanou Vieyra 
Käsikirjoittaja:  Mamadou Sarr
Tuottaja:   Jacques Mélo Kane  Mamadou Sarr  Paulin Soumanou Vieyra (Groupe Africain) 
Kuvaaja:  Georges Caristan (Robert Caristan)
Pääosat:   Paulin Vieyra  Mamadou Sarr  Marpessa Dawn 
Valmistustiedot
Valmistusmaa:   Ranska  Senegal 
Tuotantoyhtiö:  Groupe Africain
Levittäjä:  Ethnographic Film Committee of the Museum (1955) (Ranskassa)
Ensi-ilta:  1955
Kesto:  22 min
Alkuperäiskieli:  ranska
Aiheesta muualla
IMDb 
AllMovie
Infobox OKNimi-testi OK: 
Afrique sur Seine (myös muodossa Afrique-sur-Seine) on vuonna 1955 ensi-iltansa saanut nuorten afrikkalaisten ohjaajien ryhmän yhteistuottama, ohjaaja Paulin Soumanou Vieyran johdolla toteutettu mustavalkoinen ranskankielinen lyhytelokuva. Elokuva oli eräs ensimmäisistä ranskankielisen länsiafrikkalaisen elokuvan teoksista.  Elokuvahistoriallisesti tätä aiemmin (1953 tai 1955) valmistui esimerkiksi guinealaisen Mamadou Tourén (Mamadi Touré) fiktiivinen lyhytelokuva Mouramani (Maoumani).
Vuosina 1934-1960 voimassa olleen ranskalaisen Laval-asetuksen nojalla afrikkalaisia ja eurooppalaisia ohjaajia estettiin kuvaamasta kolonialismille kriittisiä filmejä Ranskan hallitsemassa osassa Afrikkaa. Kun kuvaaminen kiellettiin tällä perusteella Senegalissa, pääkuvauspaikaksi vaihtui Pariisi. Vuonna 1950 oli ranskalainen René Vautier oli kuvannut Norsunluurannikolla kolonialismille kriittisen lyhytdokumentin Afrique 50, mutta elokuva sensuroitiin säädöksen nojalla. Vieyran saaman kuvauskiellon kanssa samoihin aikoihin Alain Resnaisin ja Chris Markerin kolonialismikriittisestä dokumenttielokuvasta Les Statues meurent aussi (1953) sensuroitiin huomattava osa.
Eräänä keskeisenä tyylikeinona Paulin Soumanou Vieyra ohjaajatovereineen käyttää epäsynkronista ääntä. Epäsynkroninen voiceover-äänen kautta muutetaan elokuvan sävyä ja tunnelmaa, ja tuodaan Afrikkaa elokuvaan. Taustalla soiva afrikkalaistyylinen rytmi on keskeistä monille elokuvan kohtauksille, joissa saattaa esiintyä esimerkiksi vain yksi tummaihoinen näyttelijä pariisilaisessa kaupunkiympäristössä. Samantapaista epäsynkronista ääntä on käytetty myös useissa muissa varhaisen ranskankielisen afrikkalaisen elokuvan tuotannoissa kuten Aouré (Moustapha Alassane, 1962) ja Borom Sarret (Ousmane Sembène, 1962/63).
Paulin Soumanou Vieyra (1925–1987) oli Beninissä syntynyt, mutta Senegalissa kasvanut elokuvaohjaaja ja elokuvahistorioitsija. Hän perusti afrikkalaisen elokuvantekijöiden järjestön “Fédération panafricaine des cinéastes” vuonna 1969.
Rooleissa

| 0 | 1 | 2 |
| --- | --- | --- |
|  Paulin Vieyra  | … |     |
|  Mamadou Sarr  | … |     |
|  Marpessa Dawn   | … |    |
|  Annette M'Baye  | … |     |
Aiheesta muualla

Afrique sur Seine -elokuvan (espanjaksi) tekstitetty versio (ranskaksi) (youtube.com)
Afrique sur Seine (englanniksi) (ilcinemaritrovato.it)
Afrique sur Seine L'Institut français. Viitattu 5.5.2022. (englanniksi)
Abduwali Muse

Abduwali Abdulqadir Muse (somaliksi Cabdiweli Cabdiqaadir Muuse) on somalialainen mies, jonka Yhdysvaltain laivasto otti kiinni ja pidätti epäiltynä merirosvouksesta Somalian rannikolla huhtikuussa 2009. Hän oli vanhempiensa mukaan tekohetkellä 16-vuotias, mutta silti Yhdysvallat syytti häntä täysi-ikäisenä rikoksesta epäiltynä.
Ainoana eloonjääneenä Yhdysvaltain lipun alla ollutta alusta vastaan suoritetusta hyökkäyksestä Musea uhkasi jopa elinkautinen vankeusrangaistus.
Toukokuussa 2010 Muse myönsi oikeudessa syytteet. Tunnustuksen ansiosta syyttäjä poisti kuudesta syytteestä neljä syytettä, jonka vuoksi Muse vältti elinkautisen vankeuden. Syyttäjä vaati tälle vähintään 27 vuoden  ja enintään 33 vuoden 9 kuukauden vankeusrangaistusta.
Tuomio piti antaa lokakuussa 2010, mutta sitä lykättiin. 16. helmikuuta 2011 oikeus langetti Muselle 33 vuotta 9 kuukautta vankeutta.
Vuonna 2013 ensi-iltansa sai Paul Greengrassin ohjaama elokuva Captain Phillips, joka perustuu Richard Phillipsin ja Stephan Taltyn kirjaan A Captain's Duty, joka kertoo huhtikuun 2009 kaappauksesta. Musea elokuvassa näyttelee Barkhad Abdi, joka palkittiin roolisuorituksestaan Bafta-palkinnolla.
Abstrahointi

Abstrahointi tarkoittaa yleiskäsitteen muodostamista yksinkertaistamalla ja yleistämällä. Tämä voi olla asioiden yhdistämistä siten, että on vain pääasiat ja sivuasiat.
Alun perin abstrahointi tarkoitti aristoteelisessa ajatteluperinteessä mielen toimintaa sen muodostaessa yleiskäsitteen. Aistien havaitessa jonkin olion ja mielen muodostaessa siitä yleiskäsitteen mielen ikään kuin ajateltiin erottavan aineesta siihen aristotelisen ajattelutavan mukaan sisältyneen muodon eli forman.
1300-luvun myötä abstrahoinnin käsitteelle vakiintui myös käyttötapa, jossa tarkoitettiin käsitteen erottamista läsnä- tai olemassaolosta. Tällöin käsitteellisen tiedon vastakohta oli välitön havainto eli intuitio ja intuitiivinen tieto.
Kuvataiteessa abstrahointi tarkoittaa pelkistämistä, yleistämistä tai pyrkimystä abstraktiin ilmaisuun. Vastaavalla tavalla voidaan toimia tietokoneiden ohjelmoinnissa, kun käytetään graafisia ohjelmointikieliä tekstipohjaisten ohjelmointikielten sijaan.
Viva Emptiness

| Viva Emptiness Katatonia |
| --- | --- | --- |

Studioalbumin tiedot
 Äänitetty : Studios 301, loka-marraskuu 2002
 Julkaistu: 24. maaliskuuta 2003
 Tuottaja(t): Anders Nyström, Jonas Renkse
 Tyylilaji: alternative metal
 Kesto: 52.45
 Levy-yhtiö: Peaceville Records
Listasijoitukset
  17.
Katatonian muut julkaisut
| Last Fair Deal Gone Down 2001 | Viva Emptiness 2003 | The Great Cold Distance 2006 |
Viva Emptiness on metalliyhtye Katatonian kuudes albumi, joka julkaistiin vuonna 2003. Albumi on tyyliltään raskaampi kuin pari edellistä Katatonian albumia.
Kappaleet

Sävellykset: Anders Nyström ja Jonas Renkse, ellei toisin mainita. Sanoitukset: Jonas Renkse.
Ghost of the Sun – 4.07
Sleeper – 4.08
Criminals – 3.47
A Premonition – 3.33 (säv. F. Norrman, Nyström, Renkse)
Will I Arrive – 4.09
Burn the Remembrance – 5.22
Wealth – 4.22
One Year from Now – 4.02
Walking by a Wire – 3.32
Complicity – 4.01
Evidence – 4.36
Omerta – 2.58
Inside the City of Glass – 4.08 (instrumentaali)
Jäsenet

Daniel Liljekvist – rummut
Fredrik Norrman – kitara
Mattias Norrman – basso
Anders Nyström – kitara
Jonas Renkse – laulu
Arvostelut

Imperiumi: 9½/10
Aiheesta muualla

Viva Emptiness Discogsissa. (englanniksi)
Albumi Viva Emptiness Encyclopaedia Metallum -sivustolla (englanniksi)
Abdulaziz al-Omari

Abdulaziz al-Omari
Abdulaziz al-Omari (28. toukokuuta 1979 Saudi-Arabia – 11. syyskuuta 2001 New York, Yhdysvallat) oli saudiarabialainen terroristi ja yksi viidestä American Airlinesin lennon 11 kaappaajasta. Omari saapui Yhdysvaltoihin kesäkuussa 2001 turistiviisumilla. 11. syyskuuta 2001 Omari kaappasi American Airlinesin lennon 11 neljän muun terroristin kanssa. Mohammed Atta ohjasi koneen päin World Trade Centerin pohjoistornia New Yorkissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Abdulaziz al-Omari
Aggregaatti (täsmennyssivu)

Aggregaatti tarkoittaa yleisesti kahden tai useamman asian kokoumaa tai yhdistelmää. Erityisesti sillä voidaan tarkoittaa seuraavaa:
aggregaatti, moottorin ja sähkögeneraattorin yhdistelmä
aggregaatti, geologinen termi
aggregaatti, sosiaalipsykologian termi
aggregaatti, taloustieteessä tunnusluku, joka kuvaa jotakin kokonaisuutta.
Abdulaziz Hamsal

| Henkilötiedot |
| --- | --- | --- | --- |
Syntymäaika: 1. maaliskuuta 1987
Syntymäpaikka: , Saudi-Arabia
Pelipaikka: hyökkääjä
Pituus: 155 cm
Seura
Seura:  Najran SC
Pelinumero: 29
Seurat
| Vuodet | Seura | O | (M) |
| 2009- |  Najran SC | 66 | (5) |
 Seurajoukkueuran tilastot kattavat vain kansalliset sarjat, päivitetty 19. tammikuuta 2015.
Abdulaziz Hamsal (s. 1. maaliskuuta 1987) on saudiarabialainen jalkapalloilija, joka edustaa Saudi-Arabian Valioliigassa pelaavaa Najran SC:tä. Oikeajalkainen Hamsal on pelipaikaltaan hyökkääjä.
Hamsal on edustanut koko uransa Najran SC:tä. Hän liittyi seuraan vuonna 2009 22-vuotiaana. Enimmillään hän on pelannut kaudessa 20 ottelua kaudella 2013–2014 ja tehnyt kaksi maalia kaudella 2008–2009.
Hamsal on vain 155 senttimetriä pitkä. Näin ollen hän on yksi maailman lyhimmistä ammattilaispelaajista ja EA Sportsin suositun FIFA-pelisarjan lyhyin nykyisistä pelaajista. Hamsal painaa 50 kilogrammaa.
Väinö Vilponiemi

| Väinö Vilponiemi> Kansanedustaja |
| --- | --- |
 20.2.1962–26.9.1975  
Ryhmä/puolue:  SDP
Vaalipiiri:  Turun läänin pohjoinen
Henkilötiedot
Syntynyt: 3. marraskuuta 1925 Noormarkku
Kuollut: 10. syyskuuta 2022 (96 vuotta)
Ammatti:  järjestötyöntekijä
Väinö Vilponiemi puhuu Lattomeren punaisten muistomerkilla vappuna 1971.
Väinö Antero Vilponiemi (vuoteen 1935 Nyäng, 3. marraskuuta 1925 Noormarkku – 10. syyskuuta 2022) oli suomalainen poliitikko, joka toimi SDP:n kansanedustajana vuosina 1962–1975.
Elämä

Vilponimen vanhemmat olivat työmies Juho Alfred Vilponiemi ja Maria Josefiina Ollinen. Kansakoulun käynyt Vilponiemi työskenteli vuosina 1946–1951 Porissa sahatyöläisenä Seikun sahalla ja korjausmiehenä Oy Ekwall Ab:n huonekalutehtaalla. Vuosina 1951–1952 Vilponiemi opiskeli Ammattiyhdistysopistossa ja 1952–1953 Työväen Akatemiassa, jonka jälkeen hän toimi 1953–1954 Vuokralaisten keskusliiton järjestösihteerinä ja 1954–1962 Satakunnan sosialidemokraattisen piirin piirisihteerinä.
Vilponiemi valittiin eduskuntaan vuonna 1962. Vuosina 1964–1970 hän oli myös Sosialidemokraattisen nuorison keskusliiton puheenjohtaja. Presidentin valitsijamiehenä hän oli 1968. Jätettyään eduskunnan vuonna 1975 Vilponiemi työskenteli Porin kaupungin henkilöstöpäällikkönä vuoteen 1988 saakka.
Kunnallispolitiikassa Vilponiemi oli Porin kaupunginvaltuuston jäsen vuosina 1961–1975. Lisäksi hän oli muun muassa Porin työväenyhdistyksen puheenjohtaja 1965–1988. Asevelisosialisteihin lukeutunut Vilponiemi toimi myös pitkään Satakunnan sotaveteraanipiirin puheenjohtajana.
Perhe

Vilponiemen poika on päätoimittaja Jukka Vilponiemi.
Teokset

Vilpon omat jutut : muistista ja muistiinpanoista.  Pori:  Kehitys, 2004.  ISBN 952-99254-1-7.
Aiheesta muualla

Väinö Vilponiemen muistokirjoitus Helsingin Sanomissa
Vähä Särkijärvi (Joutsa)

| Vähä Särkijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  62°00′12″N, 26°08′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rutajoen valuma-alue (14.236)
Laskuoja:  oja Särkijärveen 
Järvinumero:  14.236.1.024
Mittaustietoja
Pinnankorkeus:  155,4 m  
Pituus:  710 m  
Leveys:  290 m  
Rantaviiva:  1,823 km  
Pinta-ala:  9,058 ha  
Saaria:  ei saaria 
 fiVähä Särkijärvi 
Vähä Särkijärvi, joka kirjoitetaan myös Vähä-Särkijärvi, on Keski-Suomessa Joutsassa Taka-Ikolan kylän lähellä sijaitseva järvi.
Maantietoa

Järven pinta-ala on 9,1 hehtaaria, se on 700 metriä pitkä ja 300 metriä leveä. Järvellä ei ole kartan mukaan saaria.  Sen rantaviivan pituus on 1,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Järven vedenpinnan korkeus on 155,4 metriä mpy.